kardosdrur/scandi-wiki huggingface dataset:
Gan Ying

Gan Ying (kinesisk:甘英; Wade-Giles:Kan Ying) var en kinesisk, militær ambassadør, som blev udsendt af den kinesiske general, Ban Chao med et budskab til Rom i 97 e.Kr. Han var deltager i Ban Chaos ekspeditionsstyrke på 70.000 mand, der nåede så langt mod vest som til Partherrigets vestlige grænse.

Selv om Gan Ying sandsynligvis aldrig nåede Rom, er han ifølge de historiske beretninger den kineser, der nåede længst mod vest i antikken.

Ifølge Hou Hanshu (kinesisk: 後漢書), den kinesiske historie om det sene Han-dynasti (25-220):
"I det niende år (97 e.Kr.) sendte Ban Chao sin adjudant, Gan Ying, hele vejen til kysten af det vestlige hav og tilbage igen. Tidligere generationer havde aldrig nået noget af disse steder, ligesom ”Shan Hai Jing” ikke oplyser detaljer om dem. Han afgav en rapport over skikke og topografi i alle disse stater." (Hou Hanshu, citeret efter Leslie og Gardiner). 

En anden del af Hou Hanshu fastslår ligeledes:
"I Yongyuans niende år (97) sendte Ban Chao sin adjudant, Gan Ying, til Daqin, og på rejsen passerede han gennem Tiaozhi og nåede til bredderne af det store hav (den Persiske Golf) ved Anxis (Partherrigets) vestlige grænse. (Hou Hanshu, 88) 

Gan Ying efterlod en beretning om Rom (Daqin på kinesisk), som dog kan have bygget på andenhåndskilder. Han placerer byen vest for havet:
"Dets område dækker adskillige tusinde li (en li er ca. en halv km), den har mere end 400 muromkransede byer. Snesevis af småstater er underlagt den. Byernes ydermure er lavet af sten. De har etableret poststationer… Der er Pinjer og Cypresser." (Hou Hanshu, citeret efter Leslie og Gardiner). 

Han beskriver også Nervas adoptivkejserdømme og romernes udseende og produkter:
"Hvad angår kongen, så er han ikke en vedvarende skikkelse, men bliver valgt som den, der er mest værdig til det…Folket i dette land er høje med regelmæssige træk. De ligner kineserne, og det er grunden til, at landet hedder Da Qin ("Store" Qin)... Jorden producerede mængder af guld, sølv og sjældne juveler, bl.a. den juvel der skinner om natten…De syer broderede stoffer med guldtråde, som bruges til tapeter og damask i mange farver, og de fremstiller et klæde, bemalet med guld, og et klæde "som er vasket i ild" (asbest)." (Hou Hanshu, citeret efter Leslie og Gardiner). 

Gan Ying fastslår til slut korrekt, at Rom er den vigtigste modpol ved den vestlige ende af silkevejen:
"Det er fra dette land, at alle de forskellige, mærkværdige og sjældne genstande kommer fra." (Hou Hanshu, citeret efter Leslie og Gardiner).

Se også 
 Centralasiens historie

Litteratur 
 D. D. Leslie og K. H. J. Gardiner: "The Roman Empire in Chinese sources" i Pubblicati dal Dipartimento di Studi Orientali, Volume XV. 1996.
 Frances Wood: "The Silk Road", 

Personer i Kinas historie
Opdagelsesrejsende
Tjek fødsels- og dødsår
Personer fra Romerriget
Turkmensk (sprog)

Turkmensk er det officielle sprog i det centralasiatiske land Turkmenistan. Sproget tales af 3,5 millioner indbyggere i Turkmenistan. Sproget tales samtidig af de mange turkmenske emigranter der hovedsageligt er bosat i Iran,Tyrkiet og Afghanistan.

Tyrkiske sprog
Sprog i Turkmenistan
Sprog i Iran
Sprog i Afghanistan
Sprog i Usbekistan
Sprog i Kasakhstan
Turkmenere
Willy Omme

Willy Omme (15. marts 1931 – 15. august 2008) var en dansk galleriejer og kunsthandler, der i 1962 grundlagde Galerie Moderne i Silkeborg. 
Willy Omme blev almindeligvis kaldt Omme og var handelsmand og solgte vaskemaskiner. Men han var meget kunstinteresseret og etablerede derfor Galerie Moderne som et weekendforetagende, men det blev hurtigt hans levevej.
Omme havde især et godt blik for den lokale Asger Jorn, som allerede var ved at få sit gennembrud, da Galerie Moderne åbnede. Efter Jorns mening var et galleri i Silkeborg urealistisk, men han ville gerne støtte det. Galleriet specialiserede sig i COBRA-sammenslutningen, og flere herfra kan takke Omme for noget af deres berømmelse. 

Galleriet udviklede sig til et af landets største. Omme tog flere initiativer på kunstområdet som udgivelsen af bøger om Jorn, oprettelsen af Silkeborg-legatet og omdannelsen af Silkeborg Kurbad til et center for kunst.

Kunsthandlere fra Danmark
Personer i Kraks Blå Bog (afdøde)
Personer i Dansk Biografisk Leksikon
Det Samfundsvidenskabelige Fakultet (Syddansk Universitet)

Det Samfundsvidenskabelige Fakultet er et af fem fakulteter ved Syddansk Universitet og har som at opgave at uddanne og forske indenfor samfundsvidenskab. Forsknings- og undervisningsaktiviteterne er fordelt på campusser i Odense, Sønderborg, Esbjerg, Kolding og Slagelse – dog er langt størstedelen placeret i Odense.

Fakultetet har ca. 9.850 studerende og 525 medarbejdere. Fakultetet huser seks institutter, og aktiviteterne på det erhvervsøkonomiske område er samlet i Syddansk Universitet Business School.

Uddannelserne tæller bl.a. erhvervsøkonomi, økonomi, journalistik, jura, sociologi og statskundskab. I 2011 udbød man for første gang kandidatuddannelsen i international sikkerhed og folkeret (cand.soc.). Desuden tilbydes en række efter- og videreuddannelser, herunder HD og masteruddannelser eksempelvis MBA, Master of Public Management og fleksibel master i offentlig ledelse.

I alt udbydes 16 bacheloruddannelser  og 32 kandidatuddannelser - hvoraf de 3 er erhvervskandidatuddannelser .

Fakultetet ledes af dekan Peter Møllgaard.

Kilder 
Det Samfundsvidenskabelige Fakultet, SDU

Eksterne henvisninger 
 Det Samfundsvidenskabelige Fakultets hjemmeside 

Samfundsvidenskabelige Fakultet, Det (Syddansk Universitet)
Paul Tergat

Paul Tibii Tergat (født 17. juni 1969 i Riwo, Kenya) er en kenyansk atletikudøver (langdistanceløber), der vandt sølv på 10.000 meter ved både OL i Atlanta 1996 og OL i Sydney 2000. I VM-sammenhæng blev det også til to sølvmedaljer på samme distance, i Athen i 1997 og i Sevilla i 1999.

Tergat var desuden en årrække indehaver af verdensrekorden i marathonløb.

Eksterne henvisninger 
 Info

Maratonløbere fra Kenya
Langdistanceløbere fra Kenya
Moses Kiptanui

Moses Kiptanui (født 1. oktober 1970 i Marakwet, Kenya) er en kenyansk atletikudøver (forhindringsløber), der tre gange i træk, i 1991, 1993 og 1995 blev verdensmester i 3000 meter forhindringsløb. Han vandt desuden sølv på distancen ved både OL i Atlanta 1996 og ved VM 1997.

Kiptanui blev den første mand i verden til at løbe et 3000 meter forhindringsløb på under 8 minutter, og hans præstationer gør, at han betragtes som en af historiens bedste forhindringsløbere.

Eksterne henvisninger 
 

Forhindringsløbere fra Kenya
Olympiske sølvmedaljevindere fra Kenya 
Medaljevindere ved sommer-OL 1996
J.C.A. Carlsen-Skiødt

Jens Carl Adolph Carlsen-Skiødt (9. marts 1866 i Odense – 15. april 1950 smst) var en dansk gartner, forfatter og folketingsmedlem.

Carlsen-Skiødt debuterede allerede i 1880 som forfatter med et digt i Assens Avis. Han overtog i 1897 Krogsagergaard udenfor Odense, hvor han etablerede et handelsgartneri. Fra 1920–1939 var han folketingsmedlem. Forfattervirksomheden bestod bl.a. af børnebøger, ligesom Carlsen-Skiødt skrev i Indre Missions Tidende. 

Han er begravet på Assistens Kirkegård i Odense.

Bibliografi 
 Da Skjelby Sognekald blev ledigt (1925)
 Naar Vejene krydses (1928)
 Paa Ørnevinger (1930)
 Det aandelige Liv paa Vestfyn (1930)
 Mod Lysets Land (1931)
 Spejder-Niels (1931)
 Aandeligt Liv i Odense og paa Vestfyn (1933)
 Blade af mit livs billedbog I-II (erindringer, 1948)
 Slægten fra Vandmøllen (1953)
 Kongens Adjudant (1954)

Kilder og eksterne henvisninger 
 

Personer fra Odense
Folketingsmedlemmer i 1920'erne
Folketingsmedlemmer i 1930'erne
Børnebogsforfattere fra Danmark
Digtere fra Danmark
Selvbiografer fra Danmark
Faglitterære forfattere fra Danmark
Erhvervsfolk fra Danmark
Dansksprogede forfattere fra Danmark
Richard Chelimo

Richard Chelimo (24. februar 1972 – 15. august 2001) var en kenyansk atletikudøver (langdistanceløber), der vandt sølv på 10.000 meter ved både VM i Tokyo 1991 og OL i Barcelona 1992. Han er mest berømt for den sidstnævnte præstation, hvor han tabte guldmedaljen til marokkanske Khalid Skah efter et højst kontroversielt løb, hvor Skah først blev diskvalificeret, men senere fik sin guldmedalje tilbage.

15. august 2001 døde Chelimo af kræft i hjernen. Han blev 29 år.

Eksterne henvisninger 

Langdistanceløbere fra Kenya
Personer døde af kræft
Atleter ved sommer-OL 1992
Medaljevindere ved sommer-OL 1992
Olympiske sølvmedaljevindere fra Kenya
Khalid Skah

Khalid Skah (født 29. januar 1967 i Midelt, Marokko) er en marokkansk atletikudøver (langdistanceløber), der vandt guld i 10.000 meter løbet ved OL i Barcelona 1992 og sølv på samme distance ved VM i Göteborg i 1995. 

Hans OL-sejr i 1992 kom efter et højst kontroversielt løb, hvor Skah først blev diskvalificeret, da dommere mente han havde fået assistance fra en landsmand, der havde generet konkurrenten, kenyanske Richard Chelimo. Efter en appel blev diskvalifikationen dog omstødt og Skah fik sin guldmedalje tilbage.

Kilder 
 Info

Langdistanceløbere fra Marokko
Jurij Borsakovskij

Jurij Mikhailovitj Borsakovskij ( ; født 12. april 1981 i Kratovo, Sovjetunionen) er en russisk atletikudøver (mellemdistanceløber), der vandt guld i 800 meter løbet ved OL i Athen 2004 og sølv på samme distance ved VM i både 2003 og 2005.

Mens han stadig var aktiv, var danske Wilson Kipketer en af Borsakovskijs største konkurrenter. Ved EM i atletik 2012 vandt han finalen foran Kipketers danske arvtager, Andreas Bube.

Eksterne henvisninger 
 Info

Mellemdistanceløbere fra Rusland
Gråborg

Gråborg, der tidligere er kaldt Backaborg, i Mørbylånga kommune, er Ölands største jernalderborg. Den består en rund ringmur, der er cirka 4 m høj med en samlet længde på omkring 640 m og ca. 210 gange 160 meter stor. Den ældste del er fra omkring 500-tallet, men murene er formentlig i 1100-tallet bygget både højere og tykkere, hvor også de murede portbygninger blev opført. Gråborg har haft tre porte, hvoraf der har været tårnbygninger på de to. Inde i selve borgen har man ikke fundet rester af huse eller bygninger. Borgens størrelse viser dog, at det har været centralt, måske en handelsplads. 

På borgens område har man gjort mange arkæologiske fund, som nu opbevares på Länsmuseet i Kalmar.

Tæt ved Gråborg ligger ruinerne af Sankt Knuds kapel. Kapellets navn viser, at stedet har haft kontakt med Danmark og de danske Knudsgilder.

Ved Gråborg ligger Borgs by, som siden 1945 er ejet af Kungliga Vitterhetsakademien.

Se også 
 Eketorp
 Ismantorp

Eksterne henvisninger 

Öland
Oldtidsminder i Sverige
Fæstningsanlæg i Sverige
Seværdigheder i Kalmar län
Ezekiel Kemboi

Ezekiel Kemboi Cheboi (født 25. maj 1982 i Matira, Kenya) er en kenyansk atletikudøver (forhindringsløber), der vandt guld i 3000 meter forhindringsløb ved OL i Athen 2004 og OL i London 2012. Han har desuden vundet sølv på samme distance ved tre verdensmesterskaber, i henholdsvis 2003, 2005 og 2007.

Eksterne henvisninger 

 

Forhindringsløbere fra Kenya
Olympiske mestre fra Kenya
Atleter ved sommer-OL 2004 
Atleter ved sommer-OL 2008 
Atleter ved sommer-OL 2012 
Atleter ved sommer-OL 2016 
Medaljevindere ved sommer-OL 2004
Medaljevindere ved sommer-OL 2012
Olympiske medaljevindere i atletik
Benjamin Limo

Benjamin Kipkoech Limo (født 23. august 1974 i Chepkongony, Kenya) er en kenyansk atletikudøver (langdistanceløber), der blev verdensmester i 5000 meter løb ved VM i Helsingfors i 2005. Han vandt desuden sølv på samme distance ved VM i Sevilla i 1999.

Benjamin Limo er ikke i familie med en anden kenyansk 5000 meter-verdensmester, Richard Limo.

Eksterne henvisninger 

 Info

Langdistanceløbere fra Kenya
Richard Limo

Richard Kipkemei Limo (født 18. november 1980 i Cheptigit, Kenya) er en kenyansk atletikudøver (langdistanceløber), der vandt guld i 5000 meter løb ved VM i Edmonton i 2001. Limo løber også marathonløb, og blev blandt andet nummer to ved det prestigefyldte Amsterdam Marathon i 2007.

Richard Limo er ikke i familie med en anden kenyansk 5000 meter-verdensmester, Benjamin Limo.

Eksterne henvisninger 
 Info

Langdistanceløbere fra Kenya
Saif Saaeed Shaheen

Saif Saaeed Shaheen (tidligere kendt som Stephen Cherono og født 15. oktober 1982 i Keiyo, Kenya) er en kenyansk atletikudøver (forhindringsløber), der nu stiller op for Qatar. Shaheen vandt guld i 3000 meter forhindringsløb ved både VM i 2003 og 2005. 

Shaheen droppede i 2003 sit kenyanske statsborgerskab, og stiller nu op for Qatar. I samme anledning skiftede han sit gamle navn, Stephen Cherono, ud med det nuværende.

Eksterne henvisninger 

 

Forhindringsløbere fra Kenya
Atleter fra Qatar
Moses Tanui

Moses Tanui (født 20. august 1965 i Nandi, Kenya) er en tidligere kenyansk atletikudøver (langdistanceløber), der vandt guld i 10.000 meter løb ved VM i Tokyo i 1991 og sølv på samme distance ved VM i Stuttgart i 1993.

Tanui tilhørte desuden verdenseliten i marathonløb, og vandt blandt andet det prestigefyldte Boston Marathon 2 gange, i 1996 og 1998.

Eksterne henvisninger 
 Info

Langdistanceløbere fra Kenya
Maratonløbere fra Kenya
Frygtelig lykkelig

Frygtelig lykkelig er en dansk thriller fra 2008. Filmens manuskript er skrevet af Henrik Ruben Genz og Dunja Gry Jensen efter Erling Jepsens roman fra 2004 af samme navn, som er baseret på virkelige hændelser. Genz har desuden instrueret filmen.

Handlingen udspiller sig i Højer i Sønderjylland.

Frygtelig lykkelig vandt i juli 2008 hovedprisen Grand Prix Crystal Globe på den Internationale Filmfestival i Karlovy Vary. Allerede efter premiereweekenden havde filmen ifølge Nordisk Film solgt 31.424 billetter. Filmen modtog i 2009 syv Robert-statuetter, bl.a. for årets spillefilm.

Medvirkende 
 Jakob Cedergren som Robert Hansen - Byens landbetjent 
 Kim Bodnia som Jørgen - Ingerlises mand
 Lene Maria Christensen som Ingelise Buhl 
 Lars Brygmann som Dr. Zerleng

Kilder

Eksterne henvisninger 
 

Danske film fra 2008
Thrillerfilm fra Danmark
Dansksprogede film
Film instrueret af Henrik Ruben Genz
Film baseret på værker af danske forfattere
Bodilprisen for bedste danske film
Robertprisen for årets danske spillefilm
Anders Brink Madsen

Anders Brink Madsen (født 30. september 1975 i Roskilde) er en dansk skuespiller.

Han har bl.a. medvirket i forestillinger på teatrene Aarhus Teater, Teater Svalegangen, Teater Grob, Entré Scenen, Teaterkompagniet og Von Baden, og har blandt andre medvirket i forestillingerne American Buffalo, True West, Der Totmacher, Jesus Hopped The A-train, Efterladenskaber, Penetrator, Bucuresti, Alle ka' li' mig, Glengarry Glen Ross, Let Opklaring, Hvid stolthed, Brøl, De frivillige, Umælende kræ, Martyrer, Salamimetoden, Transit, med flere.

Han har siden 2001 været medlem af ensemblet i teatergruppen Von Baden og medvirket i flere spillefilm, novellefilm, tv-serier og reklamefilm.

Anders Brink Madsen medvirker også i podcast-comedy-serien Undskyld vi roder, der handler om den fiktive radiostation R8dio. Her spiller han Per Madsen, der er tidligere vagt i Rosengårdscentret. Per Madsen er desuden vært på programmet Her vogter jeg - med Per Madsen og medvært på Deutschland über Alles sammen med programdirektør Allan Sindberg, der spilles af Brian Lykke.

Filmografi

Film

Tv-serier

Eksterne henvisninger 

 Anders Brink Madsens hjemmeside

Skuespillere fra Danmark
Personer fra Roskilde
Maj & Charlie

Maj & Charlie er en dansk komedieserie, der er produceret af Metronome og Social Club for TV3. Serien havde premiere 1. september 2008.

Serien er instrueret af Mikkel Serup, mens Marie Østerbye og Christian Torpe har skrevet manuskriptet.

Medvirkende 
 Anne Vester Høyer
 Johannes Lilleøre
 Mira Wanting
 Ken Vedsegaard
 David Owe
 Sofie Lassen-Kahlke
 Finn Bergh 
 Mads Koudal
 Mads Lodberg 
 Rolf Rasmussen
 Dan Zahle
 Anders Brink Madsen

Eksterne henvisninger 
 TV3's officielle hjemmeside om serien 
 

Komedieserier fra Danmark
TV3-serier
Danske tv-serier fra 2000'erne
Arsi Harju

Arsi Ilari Harju (født 18. marts 1974 i Kurikka) er en finsk tidligere kuglestøder, der var blandt Finlands bedste i disciplinen i årene omkring årtusindskiftet og vandt en overraskende guldmedalje ved OL 2000.

Karriere 
Harju var finsk mester i kuglestød i 1996 og deltog efterfølgende i OL 1996 i Atlanta, hvor han blev nummer 18. I 1998 vandt han bronze ved indendørs-EM, hvorpå han genvandt det finske mesterskab, og året efter blev han finsk indendørsmester. Han blev finsk udendørsmester i 2000 og havde flere topresultater op til OL.

Ved OL 2000 i Sydney var han ikke blandt favoritterne, men i indledende runde havde han bedste kast af alle med 21,39 m, mere end en halv meter bedre end favoritten John Godina fra USA, der var næstbedst. I finalen kastede han først 21,20 m, men forbedrede dette i næste forsøg til 21,29 m, hvilket var tilstrækkeligt til at sikre ham en overraskende guldmedalje. Amerikaneren Adam Nelson nåede ud på 21,21 m til en sølvmedalje, mens Godina med 21,20 m fik bronze. Den danske kuglestøder Joachim B. Olsen, der også deltog i konkurrencen, antydede efter finalen, at Harju var afsløret i brug af dopet, hvilket dog ikke var sandt.

Ved VM i Edmonton i 2001 vandt Harju bronze i samme disciplin; her vandt Godina guld og Nelson sølv.

Senere karriere 
I 2004 blev Harju hædret med et monument opstillet i en rundkørsel i hans hjemby, Perho. Monumentet var udsat for hærværk i sommeren 2023.

Harju er senere blevet træner for den kvindelige finske kuglestøder Suvi Helin.

Referencer

Eksterne henvisninger 

Kuglestødere fra Finland
Deltagere for Finland ved sommer-OL 1996
Deltagere for Finland ved sommer-OL 2000
Olympiske mestre fra Finland
Noureddine Morceli

Noureddine Morceli (født 28. februar 1970 i Ténès, Algeriet) er en tidligere algerisk atletikudøver (mellemdistanceløber), der vandt guld i mændenes 1500 meter løb ved OL i Atlanta 1996. Desuden vandt han guld på samme distance ved tre verdensmesterskaber i træk, i 1991, 1993 og 1995.

Eksterne henvisninger 
 Info

Mellemdistanceløbere fra Algeriet
Noah Ngeny

Noah Kiprono Ngeny (født 2. november 1978 i Kabenas, Kenya) er en kenyansk atletikudøver (mellemdistanceløber), der er bedst kendt for sin guldmedalje i mændenes 1500 meter løb ved OL i Sydney 2000. Her besejrede han sensationelt storfavoritten Hicham El Guerrouj fra Marokko. Han vandt desuden sølv på samme distance ved VM i Sevilla i 1999.

Eksterne henvisninger 
 Info

Mellemdistanceløbere fra Kenya
Fermín Cacho

Fermín Cacho Ruiz (født 16. februar 1969 i Ágreda, Spanien) er en spansk atletikudøver (mellemdistanceløber), der vandt to OL-medaljer og to VM-medaljer.

Cachos første store internationale resultat var EM-sølv indendørs på 1500 meter løb i 1990. Året efter vandt han VM-sølv indendørs på samme distance. 

Han deltog i 1500 meter løbet ved OL 1992 på hjemmebane i Barcelona. Her vandt han sit indledende heat og blev nummer to i semifinaleheatet. Finalen blev en taktisk affære, hvor tempoet ikke var så højt fra start. Storfavoritten, Noureddine Morceli fra Algeriet, blev lukket inde mod slutningen, mens Cacho fandt en åbning på indersiden og tog føringen med 250 m igen. Han holdt føringen og vandt med et halvt sekunds forspring til Rachid El-Basir fra Marokko, der vandt sølv ved lige akkurat at holde Mohamed Suleiman fra Qatar bag sig.

Ved VM i Stuttgart 1993 vandt han sølv på samme distance efter algieren Hassiba Boulmerka, og han vandt EM-guld i 1500 m løb i 1994.

Ved OL 1996 i Atlanta stillede han op for at forsvare sit OL-guld fra forrige lege. Han vandt sit indledende heat og blev nummer to efter Morceli i semifinalen, inden han i finalen måtte se Morceli hente den guldmedalje, som han ikke fik i 1992, men Cacho, der var blevet generet af marokkaneren Hicham El Guerroujs fald, blev med en stærk afslutning nummer to, mens kenyaneren Stephen Kipkorir blev nummer tre.

Ved VM i Athen 1997 vandt han sølv på 1500 m, og ved EM 1998 blev det til bronze. Ved VM 1999 blev han nummer fire, og da han året efter pådrog sig en akillesseneskade, måtte han indse, at hans karriere var ovre. Hans bedste tid i karrieren på 1500 m blev 3.28,95 minutter sat i 1997.

Referencer

Eksterne henvisninger 

Mellemdistanceløbere fra Spanien
Deltagere for Spanien ved sommer-OL 1992
Deltagere for Spanien ved sommer-OL 1996
Olympiske mestre fra Spanien
Olympiske sølvmedaljevindere fra Spanien
Sebastian Coe

Sebastian Newbold Coe, Baron Coe MBE (født 29. september 1956 i London, England) er en tidligere engelsk atletikudøver (mellemdistanceløber), der i 1970'erne og 1980'erne tilhørte verdenseliten på mændenes mellemdistancer, hvor han vandt adskillige guldmedaljer i både OL- og VM-sammenhæng. Han blev i 2015 valgt til formand i International Association of Athletics Federations (Det Internationale Atletikforbund).

Coe vandt guld i 1500 meter løb ved både OL i Moskva 1980 og OL i Los Angeles 1984. Ved de samme to lege vandt han sølvmedaljen i 800 meter løb. Ved VM i Stuttgart i 1986 vandt han guld på 800-meteren.

Coe var Parlamentsmedlem for de konservative i Underhuset 1992-1997.

Referencer

Eksterne henvisninger 

 BBC Panorama: Fifa and Coe
 Sebastian Coe's foreword to 'Running the Race', biography of Olympic champion Eric Liddell 
 Sebastian Coe's entries on the official blog of the London 2012 Olympic and Paralympic Games
 Sebastian Coe Profile: Made In Sheffield 
 Guardian profile of Sebastian Coe
 Article by Sebastian Coe about his amazing rise to fame in 1979, The Daily Telegraph, 11 August 2009, Accessed 11 August 2009.
 Sebastian Coe has revamped London's bid for the 2012 Olympics
 Sebastian Coe promises Olympics to remember
 Sebastian Coe greatest race: the 2012 Olympics
 Why London won the games: The Sebastian Coe factor
 Coe Pays Tribute To Lord Stratford
 Students interview Sebastian Coe 
 Sebastian Coe's Biography

Atleter fra England
Michael Marsh

Michael Lawrence "Mike" Marsh (født 4. august 1967 i Los Angeles, Californien, USA) er en tidligere amerikansk atletikudøver (sprinter), der ved OL i Barcelona 1992 vandt to guldmedaljer, i henholdsvis 200 meter og 4 x 100 stafet som en del af det amerikanske hold. Ved OL i Atlanta 1996 var han igen en del af USA's hold, der på hjemmebane vandt sølv på stafetten.
 
Marsh løb desuden 100 meter, hvor han dog aldrig opnåede medaljer ved store mesterskaber. Han indstillede sin karriere i 1997.

Eksterne henvisninger 
 

Sprintere fra USA

Personer fra Los Angeles
Flydende valutakurs

Flydende valutaers værdi afgøres udelukkende af de internationale valutamarkeder i modsætning til fastkurspolitik. Euroen, dollar og yen er alle flydende valutaer, modsat den danske krone, der forsøger at variere blot +/- 2,25% i forhold til euroen i henhold til ERM2. Den danske krone flyder dermed sammen med Euroen.

Valutamarked
Pengepolitik
Udsvingsbånd

Udsvingsbånd, paritetsgitter og "slange" refererer alle til et centralt element i fastkurspolitik, nemlig at den involverede valuta kan svinge +/- i forhold til den centralkurs, der ønskes fastkurs i forhold til.

Dette gælder pt. for den danske krone ifht. til euroen, nemlig +/- 2,25%, se ERM2. 

Det er særligt Nationalbankens aktive politik og brug af pengepolitik, valutapolitik og valutareserver, der skal sikre dette, men andre centralbanker kan blive anmodet om at støtte kronen for at undgå valutaspekulation.

Valutamarked
Pengepolitik
Befordringsfradrag

Befordringsfradrag er et ligningsmæssigt fradrag for dem, der tilbagelægger mere end 24 km dagligt mellem hjemmet og arbejdspladsen. Det kaldes også kørselsfradrag.

Befordringsfradrag i Danmark 
Fradraget beregnes fra antal kilometer, der bliver kørt mellem arbejdsplads og hjem.
Det er uden betydning, hvilket transportmiddel du bruger, og hvis flere kører i samme bil, har hver enkelt ret til befordringsfradrag.

Taksterne blev sat ned i 2021 og var herefter følgende

 De første 24 km: intet fradrag
 25 – 120 km: 190 øre pr. km
 Over 120 km: 95 øre pr. km (194 øre i udkantskommuner)

Ved krydsning af Storebælt og Øresund gives hhv. 15 og 8 kroner pr. overfart, såfremt man bruger offentlig transport. Bruger man bil får man hhv. 110 og 50 kroner pr. overfart. Kører man flere sammen, så vil kun den, der har udgiften for broen, få brofradraget.

Beboere i udkantsdanmark får samme fradag for km over 120, som for 24 – 100 km.

Referencer 

Fradrag